Prosjektbeskrivelse 
Hovedoppgave medisinstudiet
27. februar 2025

Alle felter skal fylles ut. Der momentet ikke er relevant, markeres dette i feltet. Veiledning til momentene bakerst i skjemaet.
Oversikt
1.	Tittel/ arbeidstittel

2.	Navn på student(er)
Navn	
Kull	

	

	

3.	Navn på veileder(e)
Navn	
Tilknytning/ansettelse	
Hovedveileder	
Bi-veileder	

	

	

	

prosjektet
4.	Temabeskrivelse

5.	Mål

6.	Mål og forsknings- eller analyseobjekt (NB! Spesifisering av behov av særskilte søknader til etisk komité eller meldinger til personvernombud)

7.	Problemstilling

8.	Metode

9.	Foreløpig litteratur

10.	Fremdriftsplan/ tidslinje

Om punkt 1: Tittel/arbeidstittel
Tittelen kan bestå av to deler. Hovedtittelen forteller hvilket tema oppgaven handler om. I undertittelen angir man hvilken problemstilling eller hvilken sammenheng man har til hensikt å plassere temaet inn i. Mange undertitler begynner f.eks. med "En studie av ...", "En undersøkelse av ..." eller "En oversikt over ...". Den endelige tittelen er som regel noe av det siste man skriver i sammenheng med hovedoppgaven. Det er likevel alltid nyttig med en foreløpig arbeids- eller prosjekttittel.
Om punkt 2 og 3
Studenten(e)s navn og kull og veilederens navn, rolle og tilhørighet til institutt og/eller sykehusavdeling må oppgis.
Om punkt 4, 5 og 6
Det temaet som man angir i tittelen beskrives nærmere. Hva skal oppgaven handle om – og hvilket eller hvilke spørsmål eller tema vil være gjenstand for analyse? Under dette punktet skal materialet (ev. det teoretiske problemet) som skal analyseres beskrives. I tillegg skal beskrivelsen vise hvilken tilnærming til temaet som arbeidet vil ha, og om det er en særlig fagtradisjon oppgaven knytter seg til. Dersom arbeidet vil kreve særlige ressurser (herunder adgang til journaler, andre arkiver, datasett, pasienter, forsøkspersoner, laboratorier eller teknisk utstyr) skal dette framgå. Det samme gjelder hvis det krever særskilte søknader til etisk komite eller meldinger til personvernombud.
Om punkt 7
Hvilke spørsmål skal belyses? Dette bør være så konkret som mulig. I tillegg kan man forklare og begrunne hvorfor man har valgt nettopp dette temaet. I mange tilfeller kan det også være relevant å vise til noe som tidligere er skrevet om temaet. Det er viktig å avgrense problemet som skal undersøkes eller diskuteres så godt som mulig.
Om punkt 8
Med metode mener man planlagt design på en studie og hvilke metoder for datainnsamling som er planlagt anvendt. I en litteraturoppgave skal metode for søking etter og utvalg av litteratur beskrives.
Om punkt 9
Prosjektbeskrivelsen bør inneholde noen eksempler på faglitteratur (publikasjoner) som oppgaveskriveren vil bruke som kunnskapsgrunnlag / diskusjonsbakgrunn for oppgaven. Det anbefales at man finner noen nyere oversiktsartikler på det feltet eller området som oppgaven dreier seg om.
Om punkt 10
Her skal du redegjøre for den planlagte progresjonen i studiet. Du bør ta hensyn til og tenke igjennom de forskjellige fasene i arbeidet. Husk også at skrivearbeidet er en prosess. Hensikten er å samarbeide med veileder om et prosjekt og en tidsplan som er gjennomførbare innenfor den normerte studietiden. Hvis tidsplanen ikke holder underveis, er det viktig at studenten tar kontakt med veilederen.

Hvorfor skrive en prosjektbeskrivelse

Prosjektbeskrivelsen skal være starten på hovedoppgaven, og et hjelpemiddel for å strukturere og planlegge arbeidet. Prosjektbeskrivelsen skrives i samarbeid med veileder.
En prosjektbeskrivelse er vanligvis på mellom én og tre sider. Den har to hovedmål. På den ene siden skal prosjektbeskrivelsen vise at hovedoppgaven er gjennomførbar. Dette gjelder både tema og teoretisk og metodisk tilnærming, og om oppgaven lar seg gjennomføre innenfor den gitte tidsrammen. For det andre skal prosjektbeskrivelsen fungere som forarbeid for selve oppgaven. Utformingen av prosjektbeskrivelsen utgjør begynnelsen på arbeids- og skriveprosessene. Disse prosessene har hovedoppgaven som sluttprodukt og mål. 
Hovedoppgaven er en vitenskapelig tekst, og studenten må derfor ha kjennskap til vitenskapelig språkbruk og til andre regler for vitenskapelig forfatterskap.